Asbjørn Wibe

Asbjørn Wibe (født 29. juli 1931 i Inderøy, død 4. mars 1999 i Steinkjer) var en norsk lærer, skoleleder og lokalpolitiker i Mosvik. Han representerte «Uavhengig liste», og var ordfører fra desember 1986 til desember 1987 etter Jarle Aunes død.

Wibe vokste opp på gården Roel Øvre i Inderøy og kom etter endt utdanning til Mosvik som lærer høsten 1957. Han var lærer, rektor, skolesjef og i perioden august 1988 til april 1989 var han konstituert rådmann. Fra 1990 til 1998 arbeidet han som personalsjef hos fylkesskolesjefen i Nord-Trøndelag; de to første årene med permisjon fra Mosvik kommune.

Han var medlem av kommunestyret i Mosvik i flere perioder, og satt fra 1980 i formannskapet. Han var varaordfører i to perioder, og konstituert som ordfører det siste året av valgperioden 1983-87. 

Wibe ble enkemann i 1973 og gift på nytt på 1980-tallet. Hans første kone Rannveig Drabløs var svigerinne av Einar Jenssen på Vinje bruk.

Referanser

Eksterne lenker 
 Kommunestyrevalg i Mosvik; lokalhistoriewiki.no

Ordførere i Mosvik
Høyre-ordførere i Nord-Trøndelag
Personer fra tidligere Mosvik kommune
Personer fra Inderøy kommune
Rådmenn